ઉલ્લેખનીય છેકે વર્ષ ર૦૦૮માં અમદાવાદમાં થયેલા સિરિયલ બોમ્બ બ્લાસ્ટના કેસમાં સંડોવાયેલા સિમી અને ઇન્ડિયન મુજાહિદ્દીનના ખતરનાક આતંકવાદીઓએ જેલમાં સુરંગ બનાવીને ભાગવાની કોશિશ કરવાનું ષડયંત્ર પકડાયું હતું. જેમાં આંતકીઓએ જેલમાં બેઠા બેઠા પાકિસ્તાન ફોન કર્યો હોવાનું સામે આવ્યું હતું. કુખ્યાત વિશાલ નાયક જેવા આરોપી જેલમાં જ STD (ભાડેથી ફોન કરવાની સવલત) જેવું કૌભાંડ ચલાવતા હોવાનો ઘટસ્ફોટ થયો હતો ત્યારે બીએમડબલ્યુ હીટ એન્ડ રન કેસમાં સંડોવાયેલા વિસ્મય શાહની બેરેકમાંથી પણ મોબાઇલ ફોન મળી આવ્યો હતો. આ મામલે જેલ સુપરિન્ટેન્ડેટ પ્રેમવીરસિંહે જણાવ્યું છે કે થોડાક દિવસોમાં સેન્ટ્રલ જેલમાં 4જી જામર લગાવી દેવામાં આવશે. જેને કારણે કેદીઓ મોબાઇલ ફોનનો ઉપયોગ કરી શકશે નહીં કોઇ પણ કેદી ચોરી છૂપીથી મોબાઇલ ફોન જેલમાં લાવશે તો પણ તે ઉપયોગી બની શકશે નહીં.